open-index/open-wikipedia-markdown huggingface dataset:
Едногрба камила

мини|десно|Камили на пазар во Бејт ел-Факих, Јемен
**Едногрба камила** (), наречена и **дромедар** или **арапска камила** — вид цицач од семејството на камилите (*Camelidae*).

Камилата прв ја опишал Аристотел, а биномниот (научен) назив ѝ го дал Карл Лине во *[[Систем на природата]]* (1758). Најрани предци на овие животни се членовите на изумрениот род *Protylopus* од еоценот. Мажјаците се високи  и тешки , додека пак женките се високи  и тежат . По боја се движат од светла до темна кафеава. Забележливата грпка е висока  и составена од масти сврзани со влакнесто ткиво.

Животното може да се види во Зоолошката градина во Скопје.

## Физиономија
Телото на повеќе начини им е приспособено на животтот во пустински услови. За да се заштитат од песочните бури, на лицето имаат густи веѓи, два реда долги трепки и  ноздри што се затвораат. Во ушите имаат заштитни влакна, од истите причини. Кога немаат пристап до вода, проблемот го решаваат со промена на телесната температура во износ од 6&nbsp;°C, и тоа 34° наутро до 40° напладне. Со ова, камилите го намалуваат дотекот на топлина од околината, а со тоа и потењето. Бубрезезите им се исто така прилагодени на условите, и можат да поднесат загуба на вода во количество дури 30% од телесната маса (за споредба, губитокот на 15% кај другите животни доведува до смрт). Се парат зиме, кога е влажната сезона. Бременоста трае 15 месеци и се раѓа едно младо, кое мајката го дои 2 години.

## Исхрана и поведение
Се хранат со лисје и пустинска растителност како трнливите растенија, на кои устата има голема отпорност. Активни се дење, а на квечерина се одмораат во групи. Стадото се состои од околу 20 единки, предводено од „началник“ и меѓусебно општат со низа разни огласувања. Некои мажјаци образуваат „ергенски“ групи. Не покажуваат знаци на територијалност, а стадата се здружуваат заедно кога се во неволја. Во дивината, непријатели на камилата се волкот и лавот, а во минатото — и тигарот.

## Потекло и застапеност
Местото на потекло на едногрбата камила не е сосема утврдено, но се смета дека првпат е припитомена во Сомалија и на Арапски Полуостров пред околу 4000 години. Домашните камили се застапени ширум Африканскиот Рог, Северна Африка, Јужна Азија и Блискиот Исток и вкупно бројат 13 милиони грла. Човекот ја користи како товарно животно и за превоз во услови каде другите животни не можат да опстанат. Влакното на камилите е многу ценето за ткаенини, а изметот наоѓа примена како ѓубриво и гориво.

## Поврзано
* Двогрба камила
* Камили
* Мозлоноги

## Наводи

## Надворешни врски

* 

Категорија:Камили
Категорија:Цицачи на Африка
Категорија:Цицачи на Азија
Категорија:Домашни животни
Категорија:Добиток
Категорија:Животински таксони опишани од Карл Линеј
Татар Синан Бег џамија (Куманово)

**Татар Синан Бег џамија** е муслимански храм кој се наоѓа во Куманово, Македонија.

## Историја
Џамијата е една од најстарите исламски историски споменици во Општина Куманово. Според протоколарни податоци била изградена од Татар Синан 
бег во 1532 година. Првото споменување на џамијата е во 1550 година кога „...*селото добило голем муслимански храм, кој имал свој [[имам]], два [[муезин]]и и еден прислужник - каим*..” Познатиот патописец Евлија Челебија, кој во 1660 година поминувал низ Куманово, забележал:

Во текот на овој временски период џамијата била реновирана неколкупати. Своето најголемо оштетување го доживеала во 1944 година, при што било погодено минарето и нејзиниот горен дел.

## Архитектура
Во натписот на една надгробна плоча во дворот на џамијата стои дека 1659/60 година Хаџи Осман Сулејман бил прв мутевелија на оваа џамија. Џамијата претставува еднокуполна градба со трем на северната страна, што претставува основна архитектонска одлика на раноосманлиската џамија и еден од најмногубројните типови на џамии во 16 век на Балканот. Преминот од молитвениот дел кон куполата е решен со помош на т.н. фриз на турски триаголници, доста интересно и ретко преодно решение под купола, кое и со појавата на необично високиот тамбур на куполата на џамијата (кој како и кај средишната купола над тремот е кружен и од внатре и од надвор), ја сврстуваат џамијата меѓу најинтересните, а воедно и единствен пример со вакво архитектонско решение во Македонија од 16 век. Во внатрешноста на џамијата се сместени вообичаените елементи присутни во молитвениот простор – михраб, минбер и махвил кои се одликуваат со едноставност на формите.

Единственоста на џамијата е присутна и во декоративната обработка во плиток релјеф на натпрозорниците од втората зона на прозори од надвор, но и во обработката на надвратникот над главниот влез во молитвениот простор и шерефето, што говори за прецизна мајсторска рака и важноста која била дадена при градбата на овој објект. Флоралните и геометриските орнаменти употребени за декорирање на натпрозорниците од горната зона на прозорите, со своите стилски одлики во голема мера потсетуваат на декоративните елементи од црквата Св. Ѓорѓи во Младо Нагоричане, што упатува на можноста дека се работени од локални мајстори.

Целата џамија (исклучувајќи ги нејзините подоцнежни доградби) е градена од добро обработени камени квадри од жолто-кафен камен од реонот на Жеглигово, и на начин ретко применуван при градењето на овој вид објекти во Македонија. Минарето кое му дава вертикален акцент на објектот е сместено на западната страна од џамијата. Тоа не е многу високо, поставено на четириаголен постамент кој продолжува во многуаголно тело и се одликува со елегантно изведена сталактитна декорација под шерефето. Во дворот, западно од џамијата, се наоѓа некропола со поголем број на нишани. Џамијата, во зависност од потребите, повеќепати била реновирана и проширена со што е нарушен нејзиниот првобитен изглед.

## Наводи

Категорија:Џамии во Куманово
Категорија:Џамии во Кумановското муфтиство
Категорија:Отомански џамии во Македонија
Карло Периеро

**Карло Периеро** ( - ) — италијански минералог кој има извршено обемни истражувања за хемискиот елемент технециум во 1936 година. Тој е откривачот на овој елемент заедно со својот колега, Емилио Сегре (1905-1989), во 1937 година.

## Наводи

Категорија:Италијански минералози
Категорија:Родени во 1886 година
Категорија:Починати во 1948 година
8 милја (филм)

мини|Лого на 8 милји (филм).
**8 милја** (англиски: *8 Mile*) — американски филм, во режија на Кертис Хенсон. Главните улоги ги играат: Еминем и Ким Бејсингер.

## Содржина
Џими Смит, наречен „Ребит“ (го игра Еминем) живее во сиромашен кварт и нема успех ниту во работата, ниту во животот, воопшто. Тој е лут затоа што мајка му (ја игра Бесинџер) е алкохоличарка, а загрижен и за помалата сестра. Своите чувства, „Ребит“ ги искажува низ своите паметни раперски стихови, со коишто добива почит кај своите пријатели. Тие го убедуваат да се пријави на неделниот натпревар по рапување, но „Ребит“ не сака да учествува. Сепак, кога ќе запознае една девојка која му дава поддршка и надеж, тој одлучува да се натпреварува при што го победува фаворитот на натпреварот.

## Наводи

Категорија:Американски филмови
Категорија:Филмови на англиски јазик
Категорија:Филмови со Еминем
Категорија:Филмови со Ким Бејсингер
Категорија:Филмови од 2002 година
Божји џеб (филм)

**Божји џеб** - американски филм, во режија на Џон Слатери. Главните улоги ги играат: Филип Сејмур Хофман и Ричард Џенкис.

## Содржина
Лион, лудиот посинет син на Мики е убиен во еден градежен „несреќен случај“. Набргу по закопот, Мики се обидува да ги закопа сеќавањето на тој случај, но еден локален новинар започнува да ја истражува работата и тогаш, нештата стануваат сè полоши и полоши.

## Наводи

Категорија:Американски филмови
Категорија:Филмови на англиски јазик
Категорија:Филмови со Филип Сејмур Хофман
Категорија:Филмови од 2014 година
Курир (филм)

**Курир** - (англиски: *The Bag Man*) американски филм, во режија на Дејвид Грович. Главните улоги ги играат: Роберт Де Ниро и Џон Кјузак.
## Содржина
Џек е криминалец (го игра Кјузак) кој седи во запуштен мотел, чекајќи го својот шеф. Патем, тој убил неколку луѓе и само треба да ја предаде мистериозната торба. Во текот на таа долга ноќ, преполна со насилство, додека го чека доаѓањето на мафијашкиот шеф, на Џек му се вкрстува патот со убавата девојка Ривка. Кога шефот конечно ќе пристигне, се случува нешто неочекувано...
## Наводи

Категорија:Американски филмови
Категорија:Филмови на англиски јазик
Категорија:Филмови со Џон Кјузак
Категорија:Филмови со Роберт де Ниро
Категорија:Филмови од 2014 година
Реј (филм)

**Реј** - (англиски: *Ray*)-  американски филм од 2004 година, во режија на Тејлор Хекфорд. Главните улоги ги играат: Џејми Фокс и Кери Вашингтон.
## Содржина
Филмот претставува биографија на легендарниот американски музичар Реј Чарлс (го игра Фокс). Филмот започнува со приказ на сиромашното детство на Реј, кој на шестгодишна возраст го губи видот. Подоцна, Реј остварува успешна музичка кариера, продавајќи многу плочи и освојувајќи голем број престижни награди, но постепено, обземен од славата, тој заглавува во проблеми со жените и со дрогата. 

## Наводи

Категорија: Американски филмови
Категорија: Филмови на англиски јазик
Категорија: Филмови со Џејми Фокс
Категорија:Филмови од 2004 година
Тикови

**Тикови** (англиски: *tic*) - ненадејни, повторувачки и ненамерни моторни движења на ист мускул или група мускули, односно повторувачки вокални симптоми. Тиковите можат да зафатат која и да било група мускули, но најчесто се јавуваат на лицето и, воопшто, на главата.

## Симптоми
Тиковите претставуваат начин на ослободување од одредена внатрешна емоционална напнатост. Тие се јавуваат изолирано или придружени со други бихејвиорални нарушувања (потешкотии во учењето, недостиг на внимание, пелтечење, панични напади, фобии итн.). Моторните тикови се делат на едноставни и сложени. Првите опфаќаат едноставни движења или вокални симптоми (трепкање, шмркање, кревање на веѓите, тресење на главата, воздивнување, кашлање, фрчење или кревање на рамениците), додека сложените се состојат од серија моторни движења со истиот редослед. На пример, детето може да тропка со едната нога, па со другата и да потскокнува.

## Класификација
Во однос на времетраењето, тиковите се делат на минливи, хронични и Туретов синдром. Минливите тикови се јавуваат кај 5-25% од училишните деца и траат најмалку еден месец, но не подолго од една година. Другите два типа тикови имаат слична основа, симптомите се појавуваат на возраст под 21 година, а разликата е во степенот на растројството. Хроничните тикови се јавуваат кај 4% од децата, а просечно се јавуваат на возраст од седум години. Туретовиот синдром е застапен кај помалку од 1% од децата, а се појавува на возраст од 4-15 години, иако се забележани случаи и кај деца под една година. Кај овој синдром се забележуваат и сложени вокални тикови, изразени како ненадејно експлозивно кажување непристојни зборови или фрази (копролалија).

Тиковите почесто се јавуваат кај момчињата, а нивната етиологија е непозната. Сепак, нивната појава најчесто се објаснува преку семејните проблеми или со помош на одредени биолошки фактори. Единствено, Туретовиот синдром е моногенетска наследна болест. Се проценува дека 1,2% од населението е носител на мутираниот ген, но само половина од тие луѓе во одреден момент манифестираат некои симптоми.
## Терапија
Третманот на тиковите зависи од сериозноста на симптомите. Притоа, важно е детето да не се опоменува, со цел да не се фиксира за проблемот. Имено, опоменувањето, особено кај поголемите деца, предизвикува срам, а тоа води кон влошување на тикот. Преку разговор со детето, тоа треба да научи да го игнорира тикот, а исто така, тоа треба да спие доволно и да избегнува стресни состојби. Кај сложените тикови, а особено кај Туретовиот синдром, потребни се дополнителни испитувања и подолг третман. Дополнителните испитувања опфаќаат педијатриска процена, како и невролошки и психолошки испитувања. Дури и кај потешките форми, најчесто е доволна психотерапија, а само кај најсериозните случаи се применува терапија со лекови.

## Наводи

Категорија: Неврологија
Категорија:Невролошки болести
Тоде Георгиевски

**Тоде Георгиевски** ( - , ) — македонски легендарен голман и капитен на фудбалскиот клуб Вардар.

## Животопис
Георгиевски е роден во 1935 година. Во ФК Вардар Скопје одиграл 239 натпревари во периодот од 1950 до 1964 година, кога со златната вардарова генерација, заедно со Благоја Вучидолов, Петар Анѓушев, Славко Дацевски, Часлав Божиновски, Драган Трајчевски, Мирко Илиевски, Владо Николовски, Андон Дончевски, Стојан Велковски и Петар Шулинчевски, во 1961 година го освоиле Купот на СФР Југославија.
Георгиевски извесен период настапувал и заедно со великаните на најтрофејниот македонски клуб Мето Спасовски и Кирил Дојчиновски. Една сезона бранел и за ФК Одред од Љубљана, Словенија.
Паралелно со фудбалската кариера дипломирал и на Правниот факултет во Скопје, а до своето пензионирање бил судија во Врховниот суд на Македонија.
Тоде Георгиевски е добитник на наградата за животно дело „13 Ноември“ што го доделува Сојузот на спортови на град Скопје.
Починал во Скопје на 11 септември 2015 година.
## Наводи

Категорија:Луѓе од Скопје
Категорија:Фудбалери на ФК Вардар (Скопје)
Категорија:Македонски врховни судии
Хематурија

**Хематурија** претставува присуство на црвени крвни клетки (еритроцити) во урината. Може да биде идиопатска и/или доброќудна, или пак може да биде знак дека постои бубрежен камен или тумор. Ако заедно со црвените крвни клетки се пронајдат и бели крвни клетки, тоа е знак за инфекција на мочните патишта.

Понекогаш терминот „хемоглобинурија“ се користи како синоним за хематурија, иако поправилно е да се користи само во случаи при кои има присуство на хемоглобин во урината.

## Диференцијална дијагноза

## Надворешни врски

Категорија:Бубрежни заболувања
Никогаш нема да бидам твоја

**Никогаш нема да бидам твоја** е американски филм, во режија на Ејми Хекерлинг. Главните улоги ги толкуваат: Мишел Фајфер и Пол Рад.
## Содржина
Рози (ја глуми Фајфер) е четириесетгодишна разведена жена, вработена во рекламна агенција, која живее со својата ќерка, гимназијалка. Иако изгледа убаво и се чувствува млада, годините сè повеќе ја оптоваруваат. Еден ден, таа запознава маж кој е 10 години помлад од неа и кој многу ја привлекува. Истовремено, нејзината ќерка Изи се вљубува во едно момче од нејзиното училиште, но, бидејќи се работи за ново искуство, таа не е сигурна дали станува збор за вистинска љубов. Тогаш, работите се усложнуваат и следуваат неочекувани моменти...

## Наводи

Категорија:Филмови на англиски јазик
Категорија:Американски филмови
Категорија:Филмови со Мишел Фајфер
Категорија:Филмови од 2007 година
Американски маршали (филм)

**Американски маршали** (англиски: *US Marshals*) - американски филм, во режија на Стујуарт Берд. Главните улоги ги толкуваат: Весли Снајпс, Томи Ли Џонс, Роберт Дауни Џуниор итн.
## Содржина
При еден транспорт на затвореници, злогласниот криминалец Шеридан успева да побегне. Тогаш, започнува голема полициска потера по него...

## Наводи

Категорија:Филмови на англиски јазик
Категорија:Американски филмови
Категорија:Филмови со Весли Снајпс
Категорија:Филмови со Томи Ли Џонс
Категорија:Филмови со Роберт Дауни Џуниор
Категорија:Филмови од 1998 година
Доказ за живот (филм)

**Доказ за живот** - американски филм, во режија на Телјор Хекфорд. Главните улоги ги толкуваат: Мег Рајан, Расел Кроу, Дејвид Морс итн.
## Содржина
Елис Боуман и нејзиниот сопруг Питер се селат во измислената јужноамериканска држава Текала, каде Питер работи на изградбата на една брана. Иако Елис не е среќна заради преселбата, таа сепак решава да остане во новото место на престој. Целата ситуација се менува од корен кога Питер ќе биде киднапиран од герилците на Ослободителната армија на Текала, кои веруваат дека тој работи за нафтена компанија.

## Наводи

Категорија:Филмови на англиски јазик
Категорија:Американски филмови
Категорија:Филмови со Расел Кроу
Категорија:Филмови со Мег Рајан
Категорија:Филмови од 2000 година
Зад непријателските линии (филм)

**Зад непријателските линии** - американски филм, во режија на Џон Мур. Главните улоги ги толкуваат: Овен Вилсон, Џин Хекман, итн.
## Содржина
Поручникот Крис Барнет (го игра Вилсон) е воен пилот кој е нестрплив да учествува во воени акции, наместо да изведува секојдневни рутински летови од носачот на авиони, стациониран на Јадранското Море. Еднаш, неговиот заповедник, адмиралот Рејграф (го игра Хекман) го испраќа во извидувачки лет над Босна. Барнет лета над забранетата зона и открива нешто што светот не сака да го види: движење на српската војска и масовни гробници. Меѓутоа, неговиот авион е соборен, по што српските војници го стрелаат неговиот соборец од авионот. Потоа започнува голема и долга потера по Барнет, кого американската армија го остава самиот да се снаоѓа. Сепак, Барнет успева да побегне, а во последен миг, адмиралот Рејграф испраќа три хеликоптери, кои ја уништуваат српската војска и го спасуваат Барнет.

## Наводи

Категорија:Филмови на англиски јазик
Категорија:Американски филмови
Категорија:Филмови со Овен Вилсон
Категорија:Филмови со Џин Хекман
Категорија:Филмови од 2001 година
Превеза

**Превеза** (грчки: *Πρέβεζα*) — град во регионот Епир, Северозападна Грција, сместен во устието на Амбракискиот Залив. Главен град е на општинската единица Превеза. Населението на градот во 2011 изнесувало 20.795 жители.

## Наводи
Категорија:Градови во Грција
Категорија:Превеза (округ)
Категорија:Чамерија
Александар Ѓурчинов

**Александар Ѓурчинов - Ацо** ( - , ) — македонски филмски режисер и сценарист, најпознат по своето дело Исправи се Делфина.

## Животопис
Ѓурчинов е роден во Скопје на 30 јануари 1934 година, но потекнува од струшкото село Јабланица. Во 1962 година дипломира уметност во Белград. Долги години се занимавал со кино-аматеризам. Во 1958 година го добил првиот професионален ангажман на филм, како асистент по режија во копродукцискиот филм „Дубровски“ на режисерот Вилијам Дитерле. Ѓурчинов бил и асистент и помошник-режисер на повеќе режисери, меѓу кои е и познатиот француски режисер Кристијан Жак, кај кого работел за време на студискиот престој во Париз.
Долги години бил директор на „Македонија филм“ од каде дал голем придонес за македонската кинематографија.
Добитник е на наградите во 1966, Награда „11 Октомври“ за „Весници, весници“  во 1977 на ФЈИФ Пула, Бронзена арена за режија за „Исправи се, Делфина“, во 1977 на ФФ, Бања Лука,Трета награда за сценарио за „Исправи се, Делфина“, во 1978 на МФФ на спортски филмов во Париз, Награда CIDALC истортака за Исправи се, Делфина“.
Починал во Скопје на 11 септември 2015 година.

;Филмографија:
*1959: Дубровски (Асистент на режија)
*1961: Мирно лето (Асистент на режија)
*1961: Солунските атентатори (Асистент на режија)
*1964: Кратовско злато (Асистент на режија)
*1964: Светлостите во канон заклучени (Асистент на режија)
*1964: Средба на солидарноста (Режија и сценарио)
*1965: Весници, весници (Режија)
*1966: Мала скопска хроника (Режија и сценарио)
*1967: На охридските извори (Асистент на режија)
*1970: Празник (Режија и сценарио)
*1971: Македонски дел од пеколот (Помошник на режија)
*1976: Најдолгиот пат (Асистент на режија)
*1977: Исправи се, Делфина (Режија и сценарио)
*1977: Матуранти (Режија и сценарио)
*1982: Вангел Наумовски (Режија)

## Наводи
* 

Категорија:Луѓе од Скопје
Категорија:Македонски режисери
Категорија:Македонски сценаристи
Категорија:Јабланица (село)
Група 10 на периодниот систем

**Група 10** (**никлена група**) — група елементи од периоден систем која ги опфаќа никелот (Ni), паладиумот (Pd), платината (Pt) и дармштатиумот (Ds) — преодни метали од d-блокот. Сите познати изотопи на дармштатиумот се радиоактивни со краток период на полураспад и не се среќаваат во природата, туку вештачки создадени во крајно мали количества, во лабораториски услови.

Како и кај другите групи, елементите од оваа група имаат свои шеми на електронската конфигурација (особено во последната обвивка). Сепак, тие се особено слаби, со исклучок на оваа кај паладиумот. Предвидената конфигурација на дармштатиумот се заснова на релативистичката стабилизација на орбиталата 7s која е доследна на дијагоналното правило, што е необично за оваа група.

## Хемија

Дармштатиумот дсоега не е добиен во чист облик, па затоа неговите својства не се потврдени со сиугурност. Останатите елеенти од групата имаат опитно утврдени својства како бели преодни метали со значајна цврстина, прекршување и високи точки на топење.

## Својства
Металите од групата 10 се бели до светлосиви по боја, со голема сјајност и отпорност на потемнување (оксидација) при стандардни услови. Се одликуваат со голема ковливост и влегуваат во оксидациски состојби +2 и +4 (+1 при посебни услови). Постоењето на состојбата +3 е спорно, бидејќи се смета за привид создаден од други две состојби. Во теорија, металите од групата 10 даваат и оксидација во сосојтба +6 под точно определени услови, но ова треба да се докаже опитно за сите нив освен веќе докажаната платина.

## Застапеност

## Добивање

## Примена
Металите од групата 10 имаат неколку заеднички примени. Тие се:

* украсување: накит и галванизација.
* како катализатори за различни хемиски реакции.
* во легури.
* електрични делови, поради предвидливата промена во електричната отпорност при разни температури.
* суперпроводници: како делови од легурите.

## Биолошка улога и токсичност
Никелот има важна улога во биохемијата на организмите  како дел од активниот центар за ензими. Останатите елементи од групата немаат биолошка улога, туку се токсични.

## Поврзано
* Платинска група

## Наводи

Категорија:Групи на хемиски елементи
Суперкуп на Македонија во кошарка

**Суперкуп на Македонија во кошарка** ― кошаркарско натпреварување во Македонија. Во него учествуваат освојувачот на Првенството и Купот, или по можност и вицепрваците. Во последното издание во 2016 година, во натпреварувањето учествувале четири екипи. Моментален првак е МЗТ Аеродром, а воедно има и најмногу титули освоено, три титули.

## Претходни прваци

## Статистика
### Освојувачи на медал

* со задебелени букви се моменталните учесници на Првата Лига
* со коси букви се распаднатите клубови

### Најкорисен играч на финалето

## Поврзано
*Прва македонска кошаркарска лига
*Втора македонска кошаркарска лига
*Куп на Македонија
*Македонска Кошаркарска Федерација

## Наводи

## Надворешни врски
* Официјалното мрежно место на МКФ 
* Старото официјално мрежно место на МКФ

*
Категорија:Никулци за македонска кошарка
Иван Грозни (филм)

**Иван Грозни** - (руски: *Иван Грозный*) - советски филм од 1944 година, во режија на Сергеј Ејзенштајн. Главните улоги ги толкуваат: Николај Черкасов, Људмила Целиковска, Серафима Бирман, Михаил Названов, Михаил Жаров, Амвросиј Бухма, Михаил Кузнецов, Андреј Абрикосов итн. Темата за филмот ја предложил Сталин, кому Иван Грозни му бил еден од идолите. За овој филм Ејзенштајн ја добил Сталиновата награда.

## Содржина
Московскиот кнез Иван (го игра Черкасов) се прогласува себеси за цар на Русија, наспроти големото незадоволство на благородниците. Неговата моќ се зголемува кога го освојува градот Казан кој е под власт на Татарите. Но, по враќањето во Москва, Иван тешко се разболува и ги повикува благородниците да му искажат верност на неговиот син Димитри. Очекувајќи ја смртта на Иван, благородниците коваат планови за неговиот иден наследник, а во сплетките предничи тетката на Иван, кнегината Ефросина Старицка (ја игра Бирман). Исто така, непријателски насторен е и кнезот Андреј Курбски, кој ја посакува царската круна за себе, а освен тоа, љубоморен е поради тоа што Иван се оженил со неговата сакана Анастасија (ја игра Целиковска). Мислејќи дека Иван е мртов, благородниците сакаат да го постават малоумниот кнез Владимир за нов цар, со цел вистинската власт да им припадне ним. Истовремено, Курбски ја бара раката на Анастасија, но таа го одбива, соопштувајќи му дека Иван е жив. Шокиран од чудесното оздравување на Иван, Курбски пред сите кнезови му се заколнува на верност на Иван, кој го назначува за водач на воениот поход против балтичките земји.

Меѓутоа, незадоволството на благородниците не престанува: тие одбиваат да го финансираат воениот поход на Балтикот, а некои ја напуштаат Русија и пребегнуваат во странство. Истовремено, гласниците му јавуваат на Иван дека Курбски извршил предавство, со што пропаѓа воениот поход на Балтикот, а благородниците одбиваат да тргнат во војна против Кримскиот кан. Најпосле, тетката на Иван, Ефросина, успева да ја отруе царицата Анастасија, по што Иван паѓа во очај. Тогаш, напуштен од благородниците, тој одлучува да ја напушти Москва и го повикува обичниот народ да му се придружи. Навистина, народот застанува на неговата страна, а му се приклучуваат и пониските благородници, како Алексеј Басманов (го игра Бухма) и неговиот син Фјодор (го игра Кузнецов). Поткрепен со моќта на народот, Иван се враќа во Москва, каде дознава дека англиската кралица Елизабета му испратила помош со воена опрема.
## Наводи

Категорија: Советски филмови
Категорија: Руски филмови
Категорија: Филмови на руски јазик
Категорија: Историски филмови
Категорија: Биографски филмови
Категорија: Филмови на Сергеј Ејзенштајн
Категорија: Филмови со Николај Черкасов
Категорија: Филмови со Серафима Бирман
Категорија: Филмови со Михаил Названов
Категорија: Филмови со Павел Кадочников
Категорија:Филмови од 1944 година
Категорија:Црно-бели филмови
Категорија:Филмови на Мосфилм
Категорија: Култни филмови
Категорија:Филмови чие дејствие се одвива во Русија
Еврејски гробишта Маслинова Гора

мини|500п|десно|Поглед на гробиштата

**Еврејски гробишта Маслинова Гора** — гробишта во Ерусалим, најстари еврејски гробишта во светот. Исто така и најголеми гробиштата за Евреите. Гробиштата се наоѓаат на Маслиновата Гора, во близина на Стариот град на Ерусалим. На гробиштата има над 150.000 гробови.

## Галерија


Yad Avshalom.JPG|Гробот на Авесалом
Jerusalem - Pyramide de Zacharie.jpg|Гробот на Захарија
Hezir tomb.JPG|Гробот на Benei Hezir
Yad Avshalom PA180069.JPG|Пештерата на Јосафат
Pelagia Grave 1.jpg|Гробот на Олда
Enterance to the tomb of Hagai IMG 3392.JPG|Пештерата на Пророците
Tomb of Pharao's Daughter.JPG|Гробот на фараоновата ќерка
City of david2.jpg|Кедрон долина некропола


## Надворешни врски

*  Еврејски гробишта Маслинова Гора 

Категорија:Ерусалим
Категорија:Јудаизам во Ерусалим
Суперкуп на Македонија во кошарка 2015

**Суперкупот на Македонија 2015** или наречен уште и **Хуавеи Суперкуп 2015** поради спонзорски причини било 7. издание на Суперкупот на Македонија во кошарка. Финалниот турнир се одиграл во спортскиот центар Билјанини Извори во Охрид во организација на Македонската кошаркарска федерација и Општина Охрид во соработка со „Хуавеи“. Во овогодинешното издание, во натпреварувањето за првпат учествувале четири екипи, односно сите финалисти од двете натпреварувања, односно Првенството и Купот. Во ова издание првак бил МЗТ Аеродром.

## Место на одржување




## Учесници

## Полуфинале

## Финале

## Признанија
* Најкорисен играч на турнирот - Димитар Мираковски (Работнички)
* Најдобар стрелец на турнирот - Ѓорѓе Дреновац (МЗТ Аеродром)
Извор:

## Поврзано
* Прва македонска кошаркарска лига 2015/16
* Куп на Македонија 2016
* Втора македонска кошаркарска лига 2015/16
* Македонска кошаркарска федерација

## Наводи

## Надворешни врски
* Мрежно место на МКФ 

Категорија:Суперкуп на Македонија во кошарка
Категорија:Спортот во Македонија во 2015 година
Национална ботаничка градина на Израел

**Националната ботаничка градина на Израел** е ботаничка градина која се наоѓа на Скопуска Гора во Ерусалим. Градината е посветена на растенија од Израел. Ботаничка градина е отворена во 1931 од професорот Ото Варбург и д-р Александар Ејг, кои беа основачи и на ботаничкиот оддел при Еврејскиот универзитет во Ерусалим. Откако Скопуска Гора беше издвоена од Израел во 1948 година, отворена е нова ботаничка градина во западен Ерусалим, во Гиват Рам. Новата градина е отворена во 1954 година. Во јужниот дел од градината се наоѓа Гробот на Никанор. Таму е и гробот на двајца ционистички активисти: Леон Пинскер и Менахем Усишкин.

## Надворешни врски

*  National Botanic Garden of Israel
*   National Botanic Garden of Israel at "Botanic Gardens Conservation International" website

Категорија:Ботанички градини
Џуџеста коза

[мини|десно|Џуџеста коза на [пенушка]]
**Џуџеста коза** или **камерунска коза** — раса домашни кози со значајно помал раст. Се чуваат претежно како миленици, но и заради млекото во сточарски услови. Ова е мошне издржливо животно, приспособливо на најразлични климатски и околински услови. Единките со родовник се натпреваруваат на изложби.

Животното може да се види во Зоолошката градина во Скопје.

## Изглед
Женките тежат , а мажјаците . Високи се од . Шарата на крзното значајно се разликува меѓу единките, и може да се категоризира како карамелна, агутска и црна, а како поткласи се јавуваат карамелата со црни белези, карамелата со кафеави белези, кафеава агутска, сива агутска, црна агутска, црна со бели белези и сосем црна.

## Размножување
мини|десно|Млада единка
Џуџестата коза се размножува по повеќепати годишно и раѓа 1-4 јариња за во текот на годината. Бременоста трае 5 месеци. Сопствениците ги парат женките на возраст од 18 месеци, иако самата коза може да зачне на возраст од само два месеци ако не се одвојат од машките јариња. Новородените јарења веднаш почнуваат да цицаат, почнуваат да јадат жито и растителен материјал во рок од една недела, а престануваат со цицање веќе на десет недели.

## Потекло
Расата води потекло од Камерун, Западна Африка, од каде е пренесена во зоолошките градини во Европа, а потоа и во САД за приказни и истражни цели. Подоцна стекнала популарност како домашен миленик, на посетителските фарми и изложбено животно поради кроткоста и физичката издржливост.

## Живеалиште и нега
[мини|десно|230п|Џуџести кози во [Зоолошка градина Скопје|Зоо Скопје.]]
Овие животни се прилагодуваат на речиси секоја клима и јадат треви, зеленило и жито. Сакаат да скокаат преку предмети и да се качуваат на нив. Имаат потреба од постојан пристап до засолниште и отворен простор, како и животно за друштво, кое не мора да биде од нивниот вид. Пијат исклучиво свежа вода. Покажуваат љубов и приврзаност ако со нив се постапува убаво. Можат да се дресираат, со повеќе труд. Зиме им е неопходна топлина и удобно легло. Водата и храната треба да им бидат млаки и живеалиштето да нема провев.

## Поврзано
* Список на козји раси
* Домашна коза

## Наводи

## Надворешни врски

* Анатомија на џуџестата коза 

Категорија:Кози
Категорија:Раси на кози
Категорија:Животни во Зоолошка градина Скопје
Дафне Схиперс

**Дафне Схиперс** (; родена на 15 јуни 1992 г.) е холандска атлетичарка која се натпреварува во спринтерските дисциплини и во седмобој. На Светското првенство 2015 во Пекинг, таа го освоила златниот медал на трката на 200 метри, притоа поставувајќи нов европски рекорд од 21.63 секунди. Таа исто така e актуелен европски шампион на трките на 100 и 200 метри.

## Кариера
### 2014
На митигот во Гецис, Схиперс завршила на третото место во седмобој зад Катарина Џонсон-Томпсон и Бријен Тајсен-Итон, остварувајќи сопствен најдобар резултат и рекорд на Холандија од 6545 бода. Следно, на Европското екипно првенство кое се одржало во Брауншвајг, Германија, таа била првопласирана на трката на 200 метри и помогнала холандскиот штафетен тим да победи на трката на 4 × 100 метри. На 26 јули, на државното првенство на Холандија, Схиперс поставила нов сопствен и државен рекорд во дисциплината скок во далечина од 6,78 метри.

Во јули 2014, на митингот во Глазгов, Схиперс поставила нов рекорд на Холандија на трката на 100 метри од 11.03 секунди, соборувајќи го рекордот од 11.08 секунди на Нели Куман поставен во 1986 година. На истиот митинг, таа победила и на трката на 200 метри, поставувајќи нов државен рекорд од 22.34 секунди..

На Европското првенство 2014 во Цирих, Схиперс ги освоила златните медали во двете спринтерски дисциплини. На 13 август, таа победила на трката на 100 метри со време од 11.12 секунди истрчувајќи на целта пред Мирјам Сумаре и Ешли Нелсон. Два дена подоцна, на 15 август, таа го освоила и златниот медал на трката на 200 метри со време од 22.03 секунди, поставувајќи најдобро време во сезоната кое воедно било и нов холандски државен рекорд на оваа делница. Поради одличните резултати во сезоната, Схиперс на крајот на годината била прогласена за европска атлетичарка на годината од страна на Европската атлетска асоцијација, пред Анита Влодарчик и Рут Беитија..

### 2015

На 24 мај, Схиперс настапила на митингот во Хенгело, Холандија, на трката на 100 метри. Таа победила на трката остварувајќи сопствен најдобар резултат од 10.94 секунди, со што станала првата холандска спринтерка која истрчала време под границата од 11 секунди. На 25 јули, на митигот од дијамантската лига во Лондон, таа го подобрила времето на 10.92 секунди.

На Светското првенство 2015 во Пекинг, таа двапати последователно го подобрувала сопствениот рекорд и холандскиот рекорд на 100 метри. Таа најпрво во полуфиналето истрчала време од 10.83 секунди, а следниот ден во финалето, делницата од 100 метри ја истрчала за 10.81 секунди, со што го освоила сребрениот медал зад Шели-Ен Фрејзер-Прајс и ѝ го донела на Холандија првиот медал од Светските првенства на 100 метри.

На трката на 200 метри, таа го освоила златниот медал поставувајќи нов европски рекорд и рекорд на првенствата од 21.63 секунди, резултат кој е трет најдобар во историјата на оваа делница.
## Лични рекорди

## Наводи

## Надворешни врски

*Официјално мрежно место 
*Профил на IAAF.org

Категорија:Родени во 1992 година
Категорија:Живи луѓе
Категорија:Холандски спринтери
Категорија:Холандски седмобојки
Категорија:Луѓе од Утрехт
Ехинококоза

**Ехинококоза**, исто така наречена **хидатично заболување**, **хидатиоза**, или **ехинококо заболување**, е паразитско заболување од тенија од видот на *[[Ехинокока]]*. Луѓето заболуваат од два типа на заболување, цистична ехинококоза и алвеоларна ехинококоза. Има две поретки форми на полицитична ехинококоза и уницистична ехинококоза. Заболувањето често започнува без симптоми и тоа може да трае една година. Симптомите и знаците коишто се појавуваат зависи од местото и големината на цистите. Алвеоларното заболување обично започнува во црниот дроб, но може да се рашири на други делови од телото, како на пример, во белите дробови или во мозокот. Кога е зафатен црниот дроб, лицето може да има абдоминална болка, загуба на телесната тежина и да има да пожолти. Белодробното заболување може да предизвика болка во градите, отежнато дишење и кашлица.

## Причини
Заболувањето се шири со изедена храна или вода што содржи јајца од паразитот  или преку близок контакт со заразено животно. Јајцата се ослободуваат во изметот кај животни што јадат месо коишто се заразени од паразитот. Во животни коишто често се заразуваат спаѓаат: кучиња, лисици или волци. За тие животни да се заразат, треба да ги изедат органитеод животното што ги содржеле цистите, како на пример, овци или глодачи. Видот на заболувањето што се јавува кај луѓето зависи од типот на *Ехинокока* што ја предизвикува инфекцијата. Дијагнозата се воспоставува со ултразвук, иако исто така може да се употреби и компјутерската томографија (КТ) или снимањето со магнетна резонанца (МРИ). Може да се употребат и крвни тестови со кои се бараат антитела против паразитот, како и биопсија.

## Превенција и лекување
Превенцијата од цистично заболување се спроведува со лекување на кучиња коишто може да ја носат болеста, како и вакцинација на овци. Честопати, лекувањето е тешко. Цистичното заболување може да се дренира преку кожата, по што следува терапија со лекови. Понекогаш, овој тип на заболување само се набљудува. За алвеоларниот тип често е потребен оперативен зафат по што следуваат лекарства. Лекот што се користи е албендазол што може да е потребен со години. Алвеоларното заболување може да резултира со смрт.

Болеста се јавува во повеќе делови од светот и тековно има зафатено околу еден милион луѓе. Во некои делови од Јужна Америка, Африка и Азија зафатени се дури и до 10% од одредени популации. Заклучно со 2010 година, во прериодот од 1990 до 2000 година предизвикала смрт кај околу 1200 луѓе. Економскиот трошок од заболувањето се проценува на околу 3 милијарди американски долари годишно. Може да зафати и други животни, како свињи, крави или коњи.

## Наводи

Категорија:Зоонози
Категорија:Болести кај животните
Категорија:Тропски болести
Арта

**Арта** () — град во Северозападна Грција, во регионот Епир. Во историјата градот бил познат како *Амбракија*. Познат е по спредновековниот мост на реката *Арахтос*. Во Арта постои и тврдина од 13 век и многу цркви од византиски стил. Градот е седиште на Технолошкиот образовен институт на Епир. Има 24,427 жители.

## Општина

Сегашната општина Арта беше формирана во 2011 со соединување на 5 поранешни општини:

* Амвракикос (Aneza, Vigla, Gavria, Kalogeriko, Koronisia, Polydroso, Rachi, Strongyli, Psathotopi)
* **Арта** (Arta, Keramates, Kostakioi, Limini)
* Филотеи (Agios Spyridon, Kalamia, Kalovatos, Kirkizates, Rokka, Chalkiades)
* Влахерна (Vlacherna, Grammenitsa, Grimpovo, Korfovouni)
* Хировуни (Ammotopos, Dafnoti, Kampi, Pantanassa, Pistiana, Rodavgi, Skoupa, Faneromeni)

### Квартови во Арта
*Агиа Триада
*Агии Анаргири
*Агиос Јоргос
*Елеуса
*Гликорисо
*Като Панагиа
*Маратовуни

## Наводи

Категорија:Градови во Грција
Кадифка

**Кадифка** или **џунџуле** () — род на едногодишни или повеќегодишни растенија, од кои повеќето се зелјести растенија, во семејството на главоцветните (*Asteraceae*).

Овој род потекнува од Северна и Јужна Америка, меѓутоа некои видови се распространети низ целиот свет.

## Видови
;прифатени видови

## Наводи


Категорија:Растителни вапсила
Максим Гоналон

**Максим Гоналон** (; роден на 10 март 1989 г.) — француски фудбалер од средниот ред кој игра во италијанскиот клуб Рома.

## Клупска кариера
### Олимпик Лион
Гоналон бил дел од Олимпик Лион од 10-годишна возраст и во клубот ги поминал сите возрасни категории. На 6 јули 2009, Гоналон од младинскиот тим на Олимпик Лион бил префрлен во сениорскиот тим и го потпишал својот прв професионален договор во кариерата кој бил со важност од една година. Клубот имал можност да го задржи за следните две сезони откако договорот ќе истекол. Тој го добил бројот 41 и бил дел од подготовките на Олимпик Лион за новата сезона. Својот прв натпревар за клубот, Гоналон го одиграл на 25 август 2009 во вториот натпревар од плеј-офот од Лигата на Шампионите 2009/10 против Андерлехт влегувајќи од клупата во 73. минута од натпреварот заменувајќи го Жереми Тулалан.

На 20 октомври, откако влегол во 42. минута заменувајќи го повредениот Крис, Гоналон го постигнал својот прв гол за Олимпик Лион против Ливерпул на Енфилд, во натпревар од групната фаза од Лигата на Шампионите, кој Олимпик Лион го добил со 2–1. На 16 јануари 2010, Гоналон го постигнал својот прв гол во француската лига 1 против Нанси. Десет дена подоцна, Гоналон потпишал нов четиригодишен договор и се обврзал да остане во клубот до 2014 година. Во јануари 2013, тој ја преземал капитенската лента од аргентинецот Лисандро Лопес, и на својот прв натпревар како капитен, против Троја, го постигнал водечкиот гол во победата од 2–1 на Олимпик Лион во француското првенство.

### Рома
На 3 јули 2017 година, Гоналон потпишал четиригодишен договор со Рома.

## Репрезентација
Гоналон го одиграл својот прв сениорски натпревар за Франција против САД на 11 ноември 2011 година.

## Титули
;Олимпик Лион
*Куп на Франција (1): 2011-12
*Суперкуп на Франција (1): 2012

## Наводи

## Надворешни врски

* 

Категорија:Родени во 1989 година
Категорија:Живи луѓе
Категорија:Француски фудбалери
Категорија:Фудбалери на ФК Олимпик Лион
Категорија:Фудбалери на ФК Рома
Нов амам (Дебар)

**Новиот амам** — поранешен амам кој се наоѓа во градот Дебар, Општина Дебар.

За настанувањето на Новиот амам во Дебар нема сигурни пишани податоци. Се наоѓа во централното градско подрачје на Дебар, во непосредна близина на чаршијата. На јужната страна на амамот се прилепени низа дуќани што е во контекст на неговата локација - непосредно блиску до градската чаршија.

Според стилските особености на амамот, присуството на бароките елементи во камената декорација но и неговата конципираност, тој се датира во првата половина на XVIII век, додека шадрван салата, која била составен дел од амамот, според применетиот градежен материјал и начинот на ѕидање евидентно е дека била изградена во XIX век.

Во тамбурот на куполата во шадрван салата се запишани годините 1887 и 1907 што веројатно претставуваат години на некоја поправка или декорирање на објектот. Концепциски и функционално амамот припаѓа на развиениот тип амами. Чистата и јасна просторна и функционална организација на амамот, присуството на спрат со галерија и тамбур во шадрван салата, како и применетиот начин на градба се одлики кои зборуваат за искуството на градење и ги формираат и нагласуваат вредностите на овој амам.

Тој е единствениот кој ги содржи сите неопходни функционални компоненти. Од шадрван салата се влегува во останатите простории од амамот – капалукот - соблекувална односно чекална во зимскиот период, халвет – централното место за капење кое е покриено со купола и во која се наоѓаат четири помали халвети, а на крајниот дел од источната страна е сместен резервоарот за вода – хазна и огништето - ќулхан. Покрај останатото, неговата уникатност се состои и во добро сочуваниот „ѓобек таш“ (камена или мермерна издигната клупа, сместена во средината на амамот), сместен во халветот, а кој воедно претставувал и место за одмор.

Покрај архитектонското значење, посебно обележје на амамот му дава и применетата декоративна обработка на камената пластика која е во комбинација на геометриски форми, особено видлива во обработка на курните (мијалниците) и фонтаната (шадрванот). Сликаната декорација беше присутна во сводот на тамбурот со богато колоритни флорални и геометриски мотиви.

Новиот амам во Дебар е единствениот амам во Македонија кој најдолго ја задржал својата функција, односно тој бил во функција до 1992 година. Денес амамот се користи како уметничка галерија.

## Поврзано
* Стар амам (Дебар)

## Наводи

Категорија:Згради и градби во Дебар
Дебар
Дебар
Распаден производ

мини|Распадниот ланец што води од олово-212 до олово-208 со распадните меѓупроизводи

**Распаден производ** (наречен и **изведен изотоп** или **изведен нуклид**) — нуклидот преостанат од радиоактивниот распад во низа чекори наречена распаден ланец. На пример, 238U се распаѓа на 234Th, што се распаѓа на 234mPa, кое пак се распаѓа на друуги изотопи за крај да дојде до 206Pb (кој е стабилен):


\mbox{U-238} \rightarrow \overbrace{ \underbrace{\mbox{Th-234}}_{\mbox{U-238}}  \rightarrow \underbrace{\mbox{Pa-234m}}_{\mbox{U-238}} \rightarrow \ldots \rightarrow \mbox{Pb-206} }^{\begin{array}{c} \mbox{U-238} \end{array}}


Во примеров:
* 234Th, 234mPa,…,206Pb се распадни производи на 238U.
* 234Th е изведеник на 238U.
* 234mPa (234, метастабилен) е второизведеник на 238U.
Сите тие се изведеници на 238U.

Распадните производи се важни за добивање увид во природата на радиоактивниот рапад и постапувањето со радиоактивен отпад.

Кај елементите so атомски број поголем од оловото, распадниот ланец обично завршува со изотоп на талиумот или оловото.

Во многу случаи, членовите на распадниот ланец се многу порадиоактивни од првичниот нуклид. Така, достатна количина ураниум е опасно радиоактивна во чист облик, а некои парчиња уранинит во природата се мошне опасни бидејќи содржат радиум. Друг пример се ториумските гасни мрежички, кои имаат многу мала радиоактивност кога се нови, но стануваат далеку порадиоактивни по само неколку месеци. доколку во меѓувреме не се искористат.

Иако не може да се предвиди дали кога некој атом од радиоактивна супстанција ќе се распадне, распадните производи се крајно предвидливи. Поради ова, распадните производи се можне важни за научниците што треба да ја знаат количината и видот на матичниот производ. Ваквите испитувања се прават кога треба да се утврди степенот на загаденост во и околу атомските централи и на други места.

## Поврзано
* Распаден ланец

## Наводи

Категорија:Јадрена физика
Категорија:Јадрена хемија
Категорија:Радиоактивност
Музеј на византиската култура

**Музеј на византиската култура** () е музеј во Солун, Грција, кој е отворен во 1994 година.

## Историја
Во 1977 година бил распишан натпревар меѓу архитектите со цел да се избере најдобриот дизајн и изглед за овој музеј. На натпреварот победила идејата на Кирјакос Крокос. Градбата започнала во март 1989 година, а завршила во октомври 1993 година. Антиквитетите од византискиот музеј во Атина биле префрлени во јуни 1994 година, а некои од нив биле дел од изложбата подготвена за свеченото отворање. Музејот е отворен на 11 септември 1994 година.


File:Museum of Byzantine Culture - thesswiki (1).jpg|Дел од артефактите
File:Museum of Byzantine Culture - thesswiki (11).jpg|Слики на ранохристијански гроб
File:Museum of Byzantine Culture - thesswiki (25).jpg|Икона на Богородица
File:Museum of Byzantine Culture - thesswiki (6).jpg|Облека
File:Museum of Byzantine Culture - thesswiki (28).jpg|Библија


## Надворешни врски
*Official website of the Museum 
*Hellenic Ministry of Culture and Tourism 
*Museums of Macedonia
*www.hri.org 

## Наводи

Категорија:Музеи во Солун
Византија
Византиска бања (Солун)

**Византиската бања** () во стариот дел од Солун е единствената бања која е останата до денес од византискиот период во Грција. Се наоѓа на улицата Теотокопулу во горниот стар дел на градот Солун.

Бањата потекнува од доцниот 13 век или од почетокот на 14 век, и постојано била во употреба сè до 1940 година. Оригиналната градба ја следи линијата на типичната римска бања, со *[[фригидариум]]*, *[[тепидариум]]* и *[[калдариум]]*, секоја од нив со по две простории. На северниот дел се наоѓа цистерна од која бањата се снабдувала со вода. Во византиско време, бањата ја користеле и мажи и жени, а за време на отоманскиот период бањата била строго поделена на женски и машки дел, со тоа што двете простории биле одделени.

Во 1988 геодина, вклучена е во списокот на Старохристијански и византиски споменици на Солун, список на светско наследство на УНЕСКО.

## Надворешни врски
* 

## Наводи

Категорија:Згради и градби во Солун
Категорија:Светско наследство во Грција
Категорија:Византиска архитектура во Солун
Категорија:Споменици на културата во Солун
Категорија:Капење
Св. Автоном

мини|Икона од свети Автоном, Украина
**Свети Автоном** - христијански свештеномаченик и светец.

## Животопис
Свети Автоном, по потекло, бил од Италија, каде служел како епископ. За време на прогоните спроведувани од императорот Диоклецијан, тој се преселил во Сореос, во областа Витинија, Мала Азија. Во Сореос, св. Автоном ја подигнал црквата „Св. архангел Михаил“. Во Сореос, св. Автоном живеел во куќата на некој добар христијанин Корнелиј кого го посветил најпрвин за презвитер, а потоа и за епископ. Во близината на Сореос се наоѓало местото Лимна, населено со пагани, но св. Автоним, со своето проповедање на евангелието, успеал многумина да преобрати во христијанската вера. Меѓутоа, еден ден, паганите го нападнале храмот „Св. архангел Михаил“, убивајќи многу христијански верници, а настрадал и св. Автоном, кој бил убиен на олтарот.

За време на владеењето на царот Константин, некој царски благородник, со име Севиријан, подигнал храм на гробот на св. Автоном. Двесте години по смртта, св. Автоном му се јавил на некој војник со име Јован и тој ги откопал моштите на светецот, кои биле целосно недопрени. Потоа, многумина болни оздравиле од моштите на св. Автоном.

## Наводи

Категорија:Христијански светци
Категорија:Православни светци
Категорија:Свештеномаченици
Категорија:Родени во непозната година
Категорија:Римјани од 4 век
Категорија:Христијански светци од 4 век
Категорија:Починати во 313 година
Суперкуп на Македонија во фудбал 2015

**Суперкупот на Македонија 2015** беше трето издание на Македонскиот фудбалски Суперкуп, годишен натпревар одигран помеѓу победниците на Првата македонска фудбалска лига и Купот на Македонија.

Натпреварот се одиграл меѓу Работнички, кој во финалето на Македонскиот куп 2015 го победил Тетекс, и Вардар, кој ја освоил титулата во Првата македонска лига 2014-15. Натпреварот се одиграл на Арената Филип II во Скопје на 23 септември 2015 година. Вардар ја освоил својата втора Суперкуп титула победувајќи со 4–3 на пенали откако натпреварот завршил со резултат 1–1 во регуларниот дел и по продолженијата.

## Детали од натпреварот

{| width=100% style="font-size: 90%"
| width=50% valign=top|

## Наводи

2015
Суперкуп